Mina Witkojc

mini|upright|Row Miny Witkojc na Bórkowskim kěrchowje

Mina Witkojc ( Anna Wilhelmine Wittke; * 28. meje 1893 w Bórkowach; † 11. nowembra 1975 w Popojcach) bě najwažniša delnjoserbska basnjerka a publicistka.

 Žiwjenje 
Wona narodźi so nalěto 1893 jako njemandźelska dźowka Marjany Witkojc w Bórkowach,Křćenska kniha Borkowskeje wosady, čo. 62/1893 hdźež hač do 1907 šulu wopyta. W lěće 1917 dźěłaše w Berlinje jako słužowna a wot 1918 do 1921 w Bórkowach jako dnjowa dźěłaćerka. Wot 1923 do 1933 běše wona sobudźěłaćerka nowiny Serbski Casnik. W Budyšinje je so wona z Arnoštom Muku a Janom Cyžom zeznajomiła. Dokelž za čas wójny we Łužicy bydlić njesmědźeše, dyrbješe wot 1943 do 1945 do Jarobroda přećahnyć. Wot lěta 1946 bydleše a dźěłaše znowa w Budyšinje jako sobudźěłaćerka Domowiny. Mina Witkojc płaći jako basnjerka, kotraž je serbske sebjewědomje w Delnjej Łužicy znowa wožiwiła. Wona zemrě 11. nowembra 1975 w Popojcach a bu na Bórkowskim kěrchowje pochowana.

Wot lěta 2018 spožči kraj Braniborska kóžde druhe lěto Myto Miny Witkojc za angažement na polu serbskeje rěče.

 Twórby 
mini|W tutym hosćencu bydleše Mina Witkojc
 Dolnoserbske basni, Budyšin 1925 
 Wěnašk błośańskich kwětkow, Budyšin 1934 
 K swětłu a słyńcu, Berlin 1955 
 Prědne kłoski (sobuawtorka), Berlin 1958 
 Po drogach casnikarki (zběrka prozy, wud.: Kito Lorenc), Budyšin 1964, ISBN 3-7420-0281-3 
 Echo aus dem Spreewald (basnje, wud.: Christiane Piniek, něm. přełožk: Elke Nagel), Budyšin 2001, ISBN 3-7420-1857-4 
 Pśedsłowo k antologiji Jadna z nich jo šołtowka: antologija noweje dolnoserbskeje literatury, Budyšin 1971

 Wuznamjenja 
 1964: Myto Ćišinskeho
 1972: Literarne myto Domowiny

 Žórła 
 Mina Witkojc (Wuberk zestajił Kito Lorenc.) Budyšin. Ludowe Nakład. Domowina, 1973.
 Christiane Piniek: Mina Witkojc, Echo aus dem Spreewald. Bautzen: Domowina-Verlag, 2001.
 A. Karichowa: Wona jo „swoje“ Blota lubowala. W: Płomjenju 05/2003, str. 20.

 Wotkazy 
 Literaturport

 SerbskiTV: Christiana Piniekowa čita basnje Miny Witkojc

Kategorija:Žona
Kategorija:Rodź. 1893
Kategorija:Zemr. 1975
Kategorija:Serb
Kategorija:Přełožowar
Kategorija:Basnik
Kategorija:Publicist
Kategorija:Nošer Myta Ćišinskeho
Kategorija:Maćicar
Kategorija:Awtor
Kategorija:Literatura (20. lětstotk)
Kategorija:Wosoba (Bórkowy)
Kategorija:Wosoba (Popojce)
Kategorija:Nošer Myta Domowiny